b'\n_START_ARTICLE_\nGradi\xc5\xa1nica\n_START_PARAGRAPH_\nGradi\xc5\xa1nica, tudi Vra\xc5\xbeja jama (kot tako jo je poimenoval Valvasor), je 201 m globoko kra\xc5\xa1ko jamsko brezno, ki se nahaja na pobo\xc4\x8dju gri\xc4\x8da Gradi\xc5\xa1\xc4\x8de (676 m) ju\xc5\xbeno od naselja Logatec._NEWLINE_Vhodno brezno je veliko 20mx40m. 65m visok prepad se nadaljuje proti severozahodu 130 m globoko in se kon\xc4\x8da s 160 m dolgo, 90m \xc5\xa1iroko in 51 m visoko Spodnjo dvorano. Na njenem dnu se nahajajo blatni sifonski rovi, po katerih te\xc4\x8dejo vode iz Planinskega polja in nato prihajajo na dan v izvirih Ljubljanice pri Vrhniki. Ob visokih vodah vode zalijejo jamo okoli 60m visoko.'